**Výzva na predkladanie žiadostí o Inovačné vouchery na podporu spolupráce v oblasti aplikovaného výskumu**

**Úvod:**
Inovačné vouchre sú finančným nástrojom podporujúcim spoluprácu žiadateľov a inštitúcií s vedecko – výskumnými kapacitami na menších spoločných projektoch. Inovačný voucher je jednorazová podpora poskytnutá podnikateľovi na spoluprácu s riešiteľom, ktorá je založená na transfere vedomostí.

**Cieľ:**
Cieľom je podporiť žiadateľov, ktoré majú potenciál zvyšovať svoju konkurencieschopnosť prostredníctvom inovácií vlastných produktov, služieb alebo technológií, pri riešení inovačných projektov s výskumno–vývojovými pracoviskami.

**Realizátor podpory:**
Inovačné partnerské centrum Prešov.

**Riešiteľ:**
Riešiteľom je verejná vysoká škola so sídlom s Prešovskom samosprávnom kraji.

**Žiadateľ - príjemca voucheru:**

* právnické osoby spĺňajúce definíciu malého a stredného podniku, ďalej neziskové organizácie a občianske združenia, ktoré majú sídlo na území PSK, ktorí vykonávajú činnosť na území PSK alebo poskytujú služby obyvateľom PSK a ktorých PSK nie je zakladateľom,
* fyzické osoby – podnikatelia, ktorí majú sídlo alebo trvalý pobyt na území PSK a pôsobia, vykonávajú činnosť na území PSK, alebo poskytujú služby obyvateľom PSK.

**Výška podpory:**
Podpora poskytnutá realizátorom podpory jednému príjemcovi voucheru pokryje 100% oprávnených výdavkov. Hodnota podpory na jeden voucher je max. 3000 €. Celková čiastka pre rok 2022 je 24 000 €.

**Spôsob podania žiadosti:**
Žiadosť o Inovačný voucher podávajú žiadatelia na základe výzvy, v elektronickej forme.
Žiadosť pozostáva z vyplneného formulára žiadosti a dokumentov požadovaných ako povinné prílohy pri predložení žiadosti.
V elektronickej podobe je potrebné zaslať žiadosť s požadovanými prílohami e-mailom na adresu vouchre@ipcpo.sk, do predmetu je potrebné napísať „Inovačné vouchre 2022“

**Termín podávania žiadostí: 20.5.2022 – 20.6.2022**
Dátumom podania žiadosti sa rozumie dátum odoslania žiadosti s prílohami v elektronickej podobe.

**Časový harmonogram realizácie:**
Podanie žiadosti: do 20.6.2022
Zverejnenie úspešných žiadateľov: do 30.6.2022
Realizácia projektu: maximálne 12 mesiacovod dátumu nadobudnutia účinnosti zmluvy o poskytnutí podpory.

**Povinné prílohy pri predložení žiadosti:**

* Ponukový list
* Čestné prehlásenie za účelom poskytnutia dotácie
* Výpis z obchodného registra, resp. z obdobného registra, nie starší ako 90 kalendárnych dní.

**Dokumenty na stiahnutie:**

• Manuál pre žiadateľa

• Schéma podpory formou Inovačných voucherov

• Žiadosť o Inovačný voucher

• Ponukový list

• Čestné prehlásenie za účelom poskytnutia podpory

• Zmluva o poskytnutí podpory formou Inovačných voucherov

• Akceptácia výstupov Inovačného vouchera

• Žiadosť o preplatenie Inovačného vouchera

**Ďalšie informácie:**
Na poskytnutie Inovačného vouchera nie je právny nárok.

**Kontakt:**
Inovačné partnerské centrum, Hlavná 139, 080 01 Prešov
Mgr. Jozef Šimko, RNDr. Ivanna Šipošová*,* vouchre@ipcpo.sk, tel.: +421 919 131 337